Nick Borgen

Nils Thore Borgen (født 1952) er en norsk sanger, musiker, komponist, musikkprodusent som hovedsakelig bor og virker i Sverige.

Han startet karrieren sin som tenåring. Borgen reiste til Sverige på slutten av 60-tallet hvor han slo sg sammen med bandet Scan Seven fra Härjedalstraktene. De ble kjent som Nick Borgen med Scandinavians. Vant konkurransen "Stjärna 71" i Sverige.  Live-albumet "Danspartaj" ble en salgssuksess, og "Nick Borgen med Scandinavians" etablerte seg som et av Sveriges etterspurte danseorkestre.

Nick vant også konkurransen Stjerne 73 i Norge og spilte inn en norsk LP for plateselskapet EMI.

Fra 1975 ble han medlem i dansebandet Thor-Erics, og i 1980 kom "Gi meg en dag i morgen" – en jubileums-LP etter ti år i Sverige.

I 1984 oppholdt han seg på nytt i Norge og fikk to sanger med i den norske finalen i Melodi Grand Prix. Den ene av disse – «La musikken leve» – ble tittelkuttet på en produksjon hvor både norske og svenske musikere deltok. Platen inneholdt en duett med Ina Tangerud – «Ikke et pust» og den selvbiografiske «Et liv». Fra 1986 til 1990 hadde han og Arve Sigvaldsen et aktivt samarbeid som resulterte i utgivelser som Det er lov å være bli (Jens Book-Jenssen), Soldatens Kortstokk (Stein Ingebrigtsen) og Ut mot havet (Rune Rudberg).

Etter retur til Sverige startet han Nick Borgens Orkester (senere forkortet til Nick Borgens) og innledet sin mest produktive periode som plateartist, med ti album på like mange år. Han har samarbeidet med ”Tre Kronor” – Sveriges populære ishockeylandslag. Sist de vant VM, ble Borgen hentet i privatfly for å lede allsangen ved ankomsten til Stockholm.

Han har skrevet ca. 400 melodier og tekster som er blitt utgitt på plate.

Borgen debuterte som forfatter i 2008 med romanen Den okända soldaten. I 2017 ga han ut kriminalromanen Klasskampen.

Han har flere ganger deltatt i Melodi Grand Prix, blant annet med følgende sanger:

 1984 – «La musikken leve» – femteplass – skrevet sammen med Eva Jansen fremført av ham selv
 1984 – «Dine øyne» – åttendeplass – skrevet sammen med Eva Jansen og framført av Ina Tangerud
 1989 – «Vinger over Europa» – Delt fjerdeplass – skrevet sammen med Arve Sigvaldsen og framført av Rune Rudberg
 1990 – «Ciao Amore» – Delt sjetteplass – skrevet av ham selv og framført av Bente Lind
 1990 – «Varme overalt» – Delt sjetteplass – skrevet sammen med Rune Rudberg og framført av Rune selv
 1995 – «Kjære min engel» – Tapte semifinale – skrevet sammen med Arve Sigvaldsen og framført av Ole Ask

Han er også kjent for sin sang «We Are All The Winners» fra den svenske Melodifestivalen 1993, som han i 1994 skrev om til en norskspråklig fotballsang, hvor han beholdt tittelen og spilte den inn sammen med Jan Åge Fjørtoft i forbindelse med Fotball-VM 1994 i USA.

 Diskografi 
 Midnattssolen – Nick Borgen (1970)
 Danspartaj (1972), med Scandinavians
 En kveld som det her (1973)
 Stjerne 73 (1973), med Ulf Elfving & Scandinavians 
 Nick Borgen (1974)
 Jag sjunger för dig (1974)
 Gipsy (1975)
 Nick Borgen med Scandinavians Live (1975)
 Gi meg en dag i morgen (1980)
 Only for You (1983)
 La musikken leve (1984)
 Me and My Music (1987)
 Framtiden (1990)
 Hotel Blue Heaven (1991)
 Maria (1992)
 We Are All the Winners (1993)
 Europa (1994)
 Nick Borgens 40 favoritlåtar (1994)
 Nick Borgen x 2 (1995)
 Du e' vår allra bästa vän (1997)
 Hem igen (1998)
 Powerplay (1999)
 My Dreams (2002)
 Kalla nätter (2004)
 Sista dansen (2006)
 Mitt kära Östersund – Nick Borgen – 14 favoritter (2008)
 Visor i nöd och lust (2011)
 Mina egna ord (2013)
 Visor i vardagen (2014)
 Nu reser vi (2015)
 En prostituerad narrs betraktelser (2016)

 Eksterne lenker 



Kategori:Norske sangere
Kategori:Norske popmusikere
Kategori:Deltakere i Melodi Grand Prix
Kategori:Deltakere i Melodifestivalen
Kategori:Norske låtskrivere
Kategori:Norske komponister
Kategori:Norske forfattere
Kategori:Personer fra Andøy kommune
Kategori:Norske plateprodusenter